Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1989. évi II. törvény (Etv.) hatálya alá tartozó közösségek
Paragraph Index: 1336

16. §-ában megfogalmazott rendelkezések szerint elsősorban az alkotmányos jogokkal kapcsolatos sérelmek kivizsgálása, a visszás helyzetek hivatalból történő feltárása, illetőleg ezek megszüntetése érdekében bizonyos intézkedések megtétele tartozik. Az ombudsmanok működésének több mint hároméves tapasztalatai alapján elmondható, hogy az országgyűlési biztosok speciális jogvédő, az alapjogok érvényesülésével kapcsolatos formális tevékenysége mellett, közel azonos súllyal és jelentőséggel bír a biztosok informális — vagy ha úgy tetszik az Obtv. keretein kívül eső — sajátos, „pszichikai funkciója”. Konkrétan arról van szó, hogy az országgyűlési biztosokat problémáival, vélt vagy valós egyéni sérelmeivel bárki megkeresheti, itt meghallgatásra talál, és önmagában az a tény, hogy az alkotmányos jogokkal kapcsolatos visszásság gyanúját fel sem vető, de az igazságtalanság vagy méltánytalanság érzését közvetítő panaszokat valaki meghallgatja, már eleve a felgyülemlett feszültségek, indulatok csökkentésének irányába hat. 31 Az Avtv. értelmező rendelkezései alapján közérdekű adat „az állami vagy helyi önkormányzati feladatok, valamint egyéb jogszabályban meghatározott közfeladatot ellátó szerv vagy személy kezelésében lévő, a személyes adat fogalma alá nem eső adat”. 1999/79/II. szám A kisebbségi jogok parlamenti biztosának gyakorlatában ez a fajta feszültségoldó szerep az elmúlt időszakban különösen felértékelődött, hiszen köztudott, hogy igen gyakran keresnek meg bennünket olyan kilátástalan helyzetben lévő, halmozottan hátrányos helyzetű emberek, akik problémáikra sehol nem kaptak orvoslást vagy legalább némi reményre okot adó biztatást, és az országgyűlési biztos megkeresését többszöri elutasítás után, mint végső, s számukra talán egyetlen lehetőséget választották. A kisebbségi biztos, illetve munkatársai csak egészen kivételesen engedhetik meg maguknak, hogy az egyes panaszügyek megvizsgálása, illetőleg az intézkedések megválasztása során csupán a rideg jogi tényeket vegyék figyelembe, egyfajta pozitív értelemben vett szociális érzékenység ennek a munkának szükségszerű velejárója. Éppen ezért a hozzánk érkezett beadványok, panaszok egy része esetében annak ellenére, hogy — az Obtv. rendelkezései alapján — meg kell állapítanunk, hogy kisebbségi jogsértés hiányában érdemi vizsgálatra, intézkedésre nincs lehetőségünk, illetőleg azt, hogy valamilyen egyéb okból nem foglalkozhatunk a beadványban foglaltakkal, mégis teszünk bizonyos erőfeszítéseket a beadványozók problémái megoldása érdekében. Ez a törekvés elsősorban a kisebbségi ombudsman által vállalt, sajátos közvetítői szerepben mutatkozik meg. 11.2. „Pillanatképek”, avagy az egyes mediálások bemutatása A kisebbségi jogok parlamenti biztosa hivatalból indított vizsgálatot az egyik Szabolcs-Szatmár-Bereg megyei kis létszámú településen élő cigány lakosság sérelmére megvalósított, sorozatos diszkrimináció feltárása érdekében. A vizsgálat érdekében szükséges volt a helyszínen történő személyes tájékozódás, amelynek során a cigány kisebbséghez tartozó polgárok lehetőséget kaptak arra, hogy az ombudsman munkatársainak előadják különböző problémáikat. Ezzel a lehetőséggel élve az egyik írástudatlan személy elmondta, hogy hét éve elhunyt felesége után szerette volna, ha özvegyi nyugdíjat és árvaellátást állapítanak meg részére. Ezért többször megkereste a polgármesteri hivatal dolgozóit, s felvilágosítást, illetve konkrét segítséget kért arra vonatkozóan, hogy milyen formában és hol terjesztheti elő igényét. A hivatal dolgozói semmit nem tettek érdekében, holott tudomással bírtak arról, hogy sem írni, sem olvasni nem tud, illetőleg tisztában voltak azzal is, hogy a kérelmező hét kiskorú gyermeke neveléséről egyedül gondoskodik. Az ügy kapcsán — a panasz természetéből adódóan — kisebbségi jogsértés gyanúja, tehát, hogy a panaszossal szemben cigány származása miatt hátrányos megkülönböztetést alkalmaztak volna, nem merült fel. Ennek ellenére felhívtuk a község jegyzőjének a figyelmét arra, hogy a polgármesteri hivatal dolgozóitól kifejezett jogszabályi előírás hiányában is általában elvárható, hogy segítsék a jogérvényesítésre több okból is képtelen vagy erősen akadályozott embereket egyrészt tájékoztatás adásával, másrészt az igényérvényesítéshez szükséges adminisztrációs feladatokban — beadvány elkészítése, írásba foglalása stb. — való köreműködéssel is. Tekintettel arra, hogy egy ilyen segítségnyújtás pozitív irányban befolyásolhatja az egyes személyek, családok szociális helyzetét, következésképpen csökkentheti az önkormányzat szociális terheit is, végső soron közös érdeknek tekinthető. A jegyző belátta igazunkat, és ígéretet tett arra, hogy személyesen fog segítséget nyújtani a panaszosnak. (Az eset után mintegy egy hónap elteltével arról kaptunk tájékoztatást, hogy az Országos Nyugdíjbiztosítási Főigazgatóság — bár az árvaellátás megállapításának feltételei hiányoztak — jelentős összegű egyszeri segélyt utalt ki a kérelmező számára, és havi járandóságát is megemelt összegben állapította meg.) Az egyik Borsod-Abaúj-Zemplén megyei településről a cigány kisebbségi önkormányzat azzal a kéréssel fordult a kisebbségi jogok parlamenti biztosához, hogy vizsgálja meg számos, kilátástalan helyzetben lévő család tervezett kilakoltatásának törvényességét. A kisebbségi biztos a helyszínen való tájékozódást és széles körű adatgyűjtést követően azt állapította meg, hogy az önkormányzat által kezdeményezett „kilakoltatások” törvényesek, olyan önkormányzati bérlakások bérlői kiköltöztetését kívánták elérni, akik évek óta nem fizettek bérleti díjat, közüzemi költségeket, és jelentős összegű tartozást halmoztak fel. Vizsgálatunk megállapította, hogy a tartozások felhalmozódása egyértelműen a lakók szerződésszegő magatartására volt visszavezethető, és az önkormányzat a kiköltözések kezdeményezésének időpontjáig megtett minden tőle elvárható intézkedést az adósság rendezése érdekében. Egyértelműen bebizonyosodott az is, hogy a kényszerintézkedések nem voltak diszkriminatív jellegűek, a „kilakoltatások” veszélye fennállt a cigány és nem cigány lakosokkal szemben egyaránt. Az üggyel kapcsolatban megbeszéléseket folytattunk a cigány kisebbségi önkormányzat, illetve a települési önkormányzat képviselőin kívül olyan civil szervezetek vezetőivel is, akik a kilátástalan helyzetbe került embereken munkahelyteremtő programok megvalósításával, illetve az ezekhez szükséges különböző pályázati támogatások elnyerése útján kívántak segíteni. Tekintettel arra, hogy e vonatkozásban sem konkrét kapcsolatokkal, sem a szükséges információkkal nem rendelkeztek, felajánlottuk, hogy munkahelyteremtő kezdeményezéseik gyakorlati megvalósítása érdekében közvetítő szerepet vállalunk, amelynek keretében segítséget nyújtottunk ahhoz, hogy pályázataikat, elképzeléseiket eljuttassák a Gazdasági Minisztérium, az Országos Foglalkoztatási Alap, a PHARE programokat koordináló tárcanélküli miniszter munkatársai, valamint a megyei munkaügyi központ, illetőleg a területfejlesztési tanács illetékeseihez. Mediátori szerepkörünk eredményeképpen sikerült „egy asztalhoz ültetni” a térség foglalkoztatási problémái megoldásában érdekelt feleket, és elérni azt, hogy elkezdődjék egy olyan párbeszéd, amely végső soron alkalmas lehet az alapvetően nem kisebbségi jogi, hanem szociális problémák megoldására. Az egyik Pest megyei kisvárosból személyesen kereste fel a kisebbségi biztos hivatalát egy írástudatlan idős asszony, aki előadta, hogy nyolc fős családját — ideértve nagykorú, de rokkantnyugdíjas gyermekeit is — egyedül ő tartja el nyugdíjából és a család részére megállapított szociális járandóságokból. Elmondta, hogy rajta kívülálló okok miatt elveszítette a városban lévő 1999/79/II. szám korábbi lakását, és kénytelen volt beköltözni a település külterületén lévő kemping egyik faházába. Azt tartotta sérelmesnek, hogy a polgármesteri hivatalnak a közterület rendjéért felelős dolgozói őt mint önkényes beköltözőt ki akarják lakoltatni, nincs hova menniük, és tekintettel a tél közelségére, a fagyhalál fenyegeti őket. A panaszban foglaltakat megvizsgáltuk és megállapítottuk, hogy az idős asszony részben neki felróható módon egy polgári jogi szerződéskötés folytán veszítette el a korábbi ingatlanát. Valószínűsíthető volt, hogy a szerződéskötés során őt tévedésbe ejtették, azonban az eredeti állapot helyreállításához — tehát ingatlana visszaszerzéséhez — csak polgári peres úton lenne lehetősége. Kétséget kizáróan bebizonyosodott, hogy az önkormányzat tulajdonában lévő faházba önkényesen költözött be, és az is, hogy őt a polgármesteri hivatal dolgozói felszólították annak elhagyására. Ebben az ügyben sem merült fel kisebbségi jogsértés gyanúja, tehát az Obtv.-ben biztosított intézkedések megtételére nem volt lehetőség. Ennek ellenére — a panaszos kilátástalan, s igen rossz szociális helyzetére figyelemmel — tájékoztattuk a város polgármesterét az ügyről, és kértük, hogy az önkormányzat — egyébként az Ötv.-ben is rögzített kötelezettségének megfelelően — vizsgálja meg a család szükséglakásba való elhelyezésének lehetőségét. A polgármester úr válaszlevelében a kérést nem utasította el, és konkrét ígéretet tett arra, hogy méltányosságból, humanitárius okokból, a tél elmúltáig, pontosabban 1999. március 15-ig nem lakoltatják ki az önkényesen beköltöző családot. A fenti — különösen a legutóbbi — példákkal úgy gondoljuk sikerült megfelelően érzékeltetni azt a fajta közvetítői tevékenységünket, amely ugyan nem sorolható „a klasszikusnak tekinthető” ombudsmani működés egyetlen kategóriájába sem, azonban sok esetben hozzájárul a helyi feszültségek enyhítéséhez, illetve a szociális gondok kisebbségi problémaként való mejelenésének megelőzéséhez. XII. A kisebbségi biztos 1999. évre tervezett főbb vizsgálatai, intézkedései A kisebbségi biztos az előző évekhez hasonlóan kiemelt fontosságú feladatának tekinti, hogy az egyes beadványok alapján indult vizsgálatokon túlmenően az Obtv.-ben biztosított jogkörénél fogva hivatalból indított eljárások keretében vizsgálja meg a kisebbségi jogok érvényesülését. A kisebbségi biztos a kisebbségi önkormányzati választásokra vonatkozó vizsgálatának befejezését — tekintettel arra, hogy az országos kisebbségi önkormányzatok megválasztására január—február folyamán kerül sor — az első negyedévre tervezi. A vizsgálat lezárásaképpen ajánlásokat fogalmaz meg a jogalkotó szervek felé a kisebbségi választási rendszer átalakítására, amely így biztosítaná, hogy a választások lebonyolítása alkotmányos visszásságok nélkül történhessen. Az Országgyűlés Emberi jogi, kisebbségi és vallásügyi bizottsága a kisebbségi joganyag átfogó felülvizsgálata céljából ad hoc bizottságot alakított. Mivel a kisebbségi biztos véleménye szerint az eltelt időszakra való tekintettel is szükséges a kisebbségi joganyag átalakítása, a lehetséges alkotmányos visszásságok megszüntetése, működési tapasztalatainak rendelkezésre bocsátásával részt vesz a jogszabály-módosítást előkészítő eljárásban. A kisebbségi önkormányzatok működését — az előzőekben már ismertetett, jogalkotással megszüntethető visszásságokon túlmenően — nagymértékben megnehezíti, hogy a kisebbségi közélet szereplőinek aktivitását, közéleti munkájának színvonalát meghatározza, illetve sokszor akadályozza, hogy a kisebbségi politikusok nincsenek kellő mértékig tisztában jogaikkal és kötelezettségeikkel. A kisebbségi biztos ezért 1998-ban elhatározta, hogy a Nemzeti és Etnikai Kisebbségi Hivatallal egyűttműködve mejelenteti a Kisebbségi Önkormányzatok Kézikönyvét, amely segítséget kíván nyújtani a kisebbségi önkormányzatok tagjainak és tisztségviselőinek munkájuk hatékonyabb végzéséhez. A kisebbségi biztos az újonnan megalakult kisebbségi önkormányzatok számára 1999-ben kívánja eljuttatni a kiadványt, illetve a Nemzeti és Etnikai Kisebbségi Hivatallal együttműködve tervezi a könyvhöz kapcsolódó képzésben való részvételt is. A kisebbségek finanszírozásának kérdése több éve nem teljesen kielégítően megoldott. Mivel a kisebbségi feladatok finanszírozásának jelentős része két közalapítványon: a Nemzeti és Etnikai Kisebbségekért Közalapítványon, valamint a Magyarországi Cigányokért Közalapítványon keresztül történik, alapvető fontosságú, hogy az alapítványok működése átlátható legyen. A kisebbségi biztoshoz az elmúlt évek folyamán több olyan beadvány érkezett, amely a közalapítványok működését, döntéshozatali eljárását kifogásolta. A kisebbségi biztos ezért elhatározta, hogy az idei év folyamán megvizsgálja ezeknek a közjogi jogalanyoknak a szervezetét, működését, döntéshozatali eljárását. A kisebbségek kulturális autonómiájának egyik legfontosabb része a médiában a kisebbségi szempontok megfelelő érvényesítése. Mivel az Rtvtv. a nemzeti és etnikai kisebbségi műsorok készítését a közszolgálatiság egyik lényegi összetevőjeként értékelte, kiemelkedő fontosságú, hogy a kisebbségek kulturális autonómiájukat ezen a területen is gyakorolhassák. Erre tekintettel tervezzük azt is, hogy megvizsgáljuk, hogyan szolgálják a közszolgálati műsorszolgáltatók a nemzeti és etnikai kisebbségi jogok érvényesülését. A cigánysághoz tartozó állampolgárok alapvető jogérvényesítésének biztosítása az egész társadalom feladata. Az elmúlt évek joggyakorlatából leszűrhető tapasztalatok alapján a kisebbségi biztos elsőrendű fontosságúnak tartja a jogrendszer olyan módon történő átalakítását, amely biztosítja, hogy a származásuk miatt akár az oktatásban, az egészségügyben, a szociális ellátások során vagy a foglalkoztatásban hátrányosan megkülönböztetett állampolgárok jogainak védelmére hatékony fórumrendszer álljon rendelkezésre. Ezért határoztuk el a jogrendszer felülvizsgálatát annak megállapítása érdekében, hogy milyen lehetőség lenne egy etnikai antidiszkriminációs, illetőleg esélyegyenlőségi törvény megalkotására. Dr. Kaltenbach Jenő 1999/79/II. szám XIII. Részletes statisztika (táblázatok, grafikonok) I. Az 1998-ban keletkezett ügyiratok megoszlása a beadványozók szerint Egyéni beadványok Kisebbségi önkormányzat, civil szervezet, közösség Központi állami szervek Települési önkormányzat Hivatalból indított vizsgálat Egyéb Összesen Az ügyiratok megoszlása a beadványozók alapján II. Az 1998-ban keletkezett ügyiratok alapján megindított eljárás Vizsgálat indítása beadvány alapján Nyílt panasznapon felvett beadvány kivizsgálása Hivatalból indított vizsgálat Tájékoztatás Állásfoglalás Támogatás Egyéb Összesen Az 1998-ban keletkezett ügyiratok alapján megindított eljárás III. Az ügyben érintett kisebbség cigány bolgár görög horvát lengyel német örmény román ruszin szerb szlovák szlovén ukrán Nekt. hatálya alá nem tartozó panaszos több vagy minden kisebbséget érintő ügy Összesen Az ügyben érintett kisebbség IV. Az ügyek területi megoszlása Baranya Bács-Kiskun Békés Borsod-Abaúj-Zemplén Csongrád Fejér Győr-Moson-Sopron Heves Hajdú-Bihar Komárom-Esztergom Nógrád Pest Somogy Szabolcs-Szatmár-Bereg Jász-Nagykun-Szolnok Tolna Vas Veszprém Zala Budapest Területi jellemzővel nem rendelkező panasz Összesen 1999/79/II. szám Az ügyek területi megoszlása a beadványozók lakhelye szerint V. Az ügyek által érintett szervek, hatóságok Rendőri szervek Bíróságok Kisebbségi önkormányzatok NEVI, gyámügy Büntetés-végrehajtási intézetek Települési önkormányzatok Országgyűlési hatáskörbe tartozó ügyek Média Ügyészség Pénzintézet Földhivatal Oktatási intézmény Áram-, vízszolgáltató Vállalkozás Kárpótlási Hivatal TB önkormányzat és nyugdíjfolyósító Kisebbségi választásokhoz kötődő ügyek Egyéb* Összesen * Ezen ügyek csoportjába tartoznak a Hivatalunkhoz érkezett tájékoztató jellegű anyagok, valamint a magánszemélyek ellen benyújtott panaszok és a hatáskör hiányában más biztosokhoz áttett ügyek. Az ügyek által érintett szervek, hatóságok VI. Az összes ajánlás illetve kezdeményezés száma Kezdeményezés Ajánlás Elfogadott ajánlás Elfogadott kezdeményezés Jogalkotási javaslat Összesen VII. A kezdeményezésekkel és ajánlásokkal érintett szervek felsorolása Települési önkormányzat Szociális és Családügyi Minisztérium Belügyminisztérium Igazságügyi Minisztérium Közigazgatási Hivatal Legfelsőbb Bíróság Magyar Televízió Rt. Nemzeti és Etnikai Kisebbségi Hivatal Nemzeti és Etnikai Kisebbségekért Közalapítvány Kuratóriuma Országos Munkabiztonsági és Munkaügyi Főfelügyelőség Összesen A kezdeményezésekkel és ajánlásokkal érintett szervek felsorolása VIII. Jogalkotási javaslat Igazságügyi Minisztérium Belügyminisztérium Földművelésügyi és Vidékfejlesztési Minisztérium Szociális és Családügyi Minisztérium Összesen 1999/79/II. szám IX. Vizsgálat alapján hozott intézkedések* Tájékoztatás Állásfoglalás Áttétel Vizsgálat nélkül hatáskör hiányában elutasított Vizsgálat után elutasított Más szerv vizsgálatra való felkérése Ajánlás, kezdeményezés, jogalkotási javaslat Egyéb Folyamatban Összesen * Egy ügyben több intézkedés is történt. Vizsgálat alapján hozott intézkedések XIV. A kisebbségi biztosnak és munkatársainak bel- és külföldi programjai, utazásai Január

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes